laion/Wikipedia-Exotic huggingface dataset:
მაჰიდევრან სულთანი

მაჰიდევრან გულბაჰარ სულთანი (1498 — 3 თებერვალი 1581, ბურსა, ოსმალეთის იმპერია) — ოსმალეთის სულთან სულეიმან I-ის ხარჭა, ჰასეკი სულთანი, პრინც მუსტაფას (1515-1553 წწ.) და აჰმედის (გარდაიცვალა ჩვილი) დედა; თავად ივან ამაშუკის და. იგი ითვლება ოსმალეთის იმპერიაში ერთ-ერთ ყველაზე ლამაზ ქალბატონად. მაჰიდევრანი წარმოშობით ჩერქეზული გვარის კანუკოვების შთამომავალი იყო. 1515 წელს მას სულეიმანთან შეეძინა მუსტაფა, რომელიც გახდა ტახტის მემკვიდრე. სულთან სელიმ I–ის გარდაცვალების შემდეგ დაბრუნდა სტამბოლში. სულთნის ჰარამხანაში მას ჰყავდა გავლენიანი მოწინააღმდეგე ჰიურემ სულთანი (ევროპაში ცნობილი როგორც როქსოლანა), რომელიც ძალიან მალე გახდა არა მარტო სულთნის საყვარელი ხარჭა, არამედ სულთნის საყვარელი მეუღლეც. ჰიურემს სულთანთან შეეძინა ჯერ მეჰმედი (1521-1543 წწ.), ხოლო შემდეგ სელიმი (მომავალი სულთანი). ორ ქალს შორის დაპირისპირებას ახშობდა სულეიმან I-ის დედა აიშე ჰაფსა სულთანი, რომლის გარდაცვალების შემდეგ (1534 წ.) უფრო გამწვავდა მათი მეტოქეობა. მოგვიანებით სულთანმა მაჰიდევრანი შვილთან ერთად გააგზავნა პროვინციაში. ოსმალური ტრადიციის თანახმად ყველა ტახტის მემკვიდრეს უნდა ემსახურა მანისაში მეფისნაცვლის (სანჯაყ-ბეის) თანამდებობაზე, რომელსაც თან უნდა ახლდეს დედაც. მუსტაფა ჯერ გააგზავნეს მანისაში, ხოლო შემდეგ ამასიაში. 1553 წელს მუსტაფა ჩამოახრჩვეს მამის წინააღმდეგ შეთქმულების ბრალდებით. შვილის გარდაცვალების შემდეგ მაჰიდევრანის ცხოვრება საკმაოდ არეული გახდა. იგი გარდაიცვალა 1581 წლის 3 აგვისტოს სულთან სულეიმანის, ჰიურემის და მათი ყველა შვილის გარდაცვალების შემდეგ. დაკრძალულია შეჰზადე მუსტაფას მავზოლეუმში, მურადიეს მეჩეთში. Selçuk Aksin Somel: Historical Dictionary of the Ottoman Empire, Oxford, 2003, ISBN 0-8108-4332-3, Lord Kinross: The Ottoman Centuries, (Trans. by Nilifer Epçeli) Altın Kitaplar, İstanbul, 2008, ISBN 978-975-21-0955-1 Encyclopedia of the Ottoman Empire ↑ Ailesinin ağzından Mahidevran’ın hikâyesi. დაარქივებულია ორიგინალიდან — 2013-01-29. ციტირების თარიღი: 2013-09-22. ↑ Suleyman the Magnificent 1495—1560. დაარქივებულია ორიგინალიდან — 2013-06-05. ციტირების თარიღი: 2013-09-22.
ნორმანდიის საჰერცოგო

ნორმანდიის საჰერცოგო — საჰერცოგო თანამედროვე საფრანგეთის ტერიტორიაზე 911-1469 წლებში. მდებარეობდა ლა-მანშის სრუტის ნაპირას და ესაზღვრებოდა ბრეტანი, მენის საგრაფო, ორლეანი, ილ-დე-ფრანსი და პიკარდია. ამჟამად ყოფილი საჰერცოგოს ტერიტორია შედის ზემო (ზღვისპირა სენა და ერის დეპარტამენტი) და ქვემო ნორმანდიის (ორნი, მანში და კალვადოსის დეპარტამენტი) შემადგენლობაში. 900 წლისთვის ფრანკთა სამეფო სამ ნაწილად იყო დაშლილი. მათ შორის ყველაზე დიდი საფრთხე დასავლეთ სამეფოს დაემუქრა. 900 წელს ვიკინგები ლა-მანშის სანაპიროზე გადასხდნენ, დაიპყრეს ტერიტორია და იწყეს დასახლებების შექმნა. 900-911 წლებში ამ ტერიტორიაზე უამრავი ვიკინგი დასახლდა. სწორედ აქედან მოდის სახელწოდება ნორმანდია (ცნობილია, რომ ვიკინგებს დასავლეთ ევროპაში ჩრდილოეთის ნორმანებს უწოდებდნენ). ამ ტერიტორიაზე დასახლებულმა ვიკინგებმა ქრისტიანობა მიიღეს და ჩამოაყალიბეს საჰერცოგო. ისინი ებრძოდნენ მეზობელ საჰერცოგოებს: ბრეტანსა და ბურგუნდიას. XI საუკუნიდან ნორმანდიის საჰერცოგომ გაძლიერება იწყო. განსაკუთრებით გაძლიერდა ჰერცოგების რობერტისა (1027-1035 წწ.) და უილიამ II-ის მმართველობის დროს. 1035 წელს ჰერცოგი რობერტი წმინდა მიწიდან დაბრუნებისას გარდაიცვალა. ტახტი მისმა ვაჟმა უილიამ II-მ დაიკავა. უილიამი თავიდან ბრეტანს ებრძოდა, ხოლო 1065 წლიდან ინგლისის დაპყრობა გადაწყვიტა. 1066 წლის 14 ოქტომბერს ჰასტინგზის ბრძოლაში მან დაამარცხა და მოკლა ინგლისის უკანასკნელი საქსონი მეფე ჰაროლდ II. ამის შემდეგ იგი ინგლისის მეფე გახდა და ქვეყანას 1087 წლამდე მართავდა, ასევე იყო ნორმანდიის ჰერცოგიც. ინგლისის დაპყრობამ მნიშვნელოვანი როლი ითამაშა საჰერცოგოს გაძლიერებაში. მაგრამ ნორმანი დამპყრობლების იმპერიამ უდიდეს მასშტაბებს უილიამის ძმის ჰენრი I-ის (1106-1135 წწ.) დროს მიაღწია. 1127 წელს ნორმანებმა აღადგინეს კონტროლი მალტაზე, ხოლო 1130 წელს ნორმანი გრაფი როჯერ II სიცილიის სამეფოს პირველი ნორმანი მეფე გახდა. ნორმანი გვარის მეფეები ინგლისს 1154 წლამდე მართავდნენ. ხოლო სიცილიის სამეფოს 1204 წლამდე. 1130 წლისთვის ნორმანთა ხელში იყო: საჰერცოგოს მიწა, ინგლისის სამეფო, მალტა, კ. სიცილია და სამხრეთ იტალია. ასეთი იყო ნორმანდიის საჰერცოგო ძლიერების ზენიტში. 1200 წლიდან საჰერცოგო დასუსტდა. ხოლო ასწლიანი ომის პერიოდში ხელიდან ხელში გადადიოდა. ბოლოს საფრანგეთის განუყოფელ ნაწილად იქცა. Duchesne, Historiae Normannorum scriptores autiqui. — პარიზი, 1619; Michel, Chroniques anglo-normandes. — რუანი, 1836; Lonbe, «Histoire du duché de N.» (რუანი, 1814); Liquet, «Histoire de la N.»; Depping, «Histoire des expéditions maritimes des Normands et de leur établissement en France au X siècle» (პ., 1844); The Vikings in Normandy Density of Scandinavian place names (map)
სპანტაღუდ ტბელი

სპანტაღუდ ტბელი — XI საუკუნის ქართველი დიდგვაროვანი. იმყოფებოდა ბიზანტიის სამსახურში. ატარებდა პატრიკისა და სტრატეგის წოდებებს. სავარაუდოდ მიეკუთვნებოდა ტბელების ფეოდალურ საგვარეულოს. იხსენიება სირიაში, ბიზანტიური ციხესიმაგრე ბალატუნუსის ნანგრევებში 2008 წელს აღმოჩენილ ორენოვან ბერძნულ-ქართულ წარწერაში, როგორც პატრიკი და სტრატეგი და ამ ციხის ერთ-ერთი ბურჯის აღმშენებელი. წარწერა 1031 წლით თარიღდება და ამჟამად ინახება სირიის ქ. ლატაკიის მუზეუმში. იგი უნდა იყოს 1040 წელს შავი მთის კალიპოს მონასტერში იერუსალიმის ჯვრის მონასტრის წინამძღვრის პროხორესათვის გადაწერილი ხელნაწერის კოლოფონში მოხსენიებული სპანდაღუტ პატრიკი და შიდა ქართლის ბორცვისჯვრის წარწერების „სპდღ~დ“, შვილი პატრიკიოს ტბელი ქავთარის ძისა, ასევე თრიალეთის კლდეისას ტაძრის წარწერის „სპ(ა)ნდ(ა)ღუდ“. ზაზა ალექსიძე. ბიზანტიის იმპერიის უცნობი ქართველი დიდი მოხელე და მისი საგვარეულო // ანალები. ისტორიის, ეთნოლოგიის, რელიგიის შესწავლისა და პროპაგანდის სამეცნიერო ცენტრი. თბ.: ეძღვნება ნანა ხაზარაძის საიუბილეო თარიღს. - 2011. - #7. – გვ. 29-59.
მეჰმედი (შეჰზადე)

შეჰზადე მეჰმედი (დ. 1521, კონსტანტინოპოლი — გ. 6 ნოემბერი, 1543, მანისა) — სულთან სულეიმან I-ისა და ჰიურემ სულთნის უფროსი შვილი, მანისის სანჯაყ-ბეი 1541-1543 წლებში. დაიბადა 1521 წელს კონსტანტინოპოლში, მისი დედა იყო მონა და შემდეგ სულთან სულეიმან I-ის კანონიერი ცოლი ჰიურემ სულთანი. 1537 წელს მეჰმედმა ძმა სელიმთან ერთად მონაწილეობა მიიღო ვენეციის ლაშქრობაში და ოსმალეთის არმიის ერთ-ერთი მეთაური იყო კორფუს ალყის დროს. მეჰმედი აგრეთვე მონაწილეობდა 1541 წლის უნგრეთის ლაშქრობაში. 1533 წელს სულთანმა სულეიმანმა უფროსი შვილი მუსტაფა დანიშნა მანისის სანჯაყ-ბეიდ. მანისა ითვლებოდა საუფლისწულო დომენად და ის ვინც იქ მსახურობდა იყო ოსმალეთის იმპერიის ტახტის მემკვიდრე. 1541 წელს სულთანმა მუსტაფა ამასიაში გააგზავნა, ხოლო მანისის სანჯაყ-ბეიდ დანიშნა მეჰმედი. ზოგიერთი ისტორიკოსის აზრით, სულეიმანს სურდა, რომ მის შემდეგ ტახტზე მეჰმედი ასულიყო, რადგან მას მუსტაფაზე ჭკვიან და ძლიერ მმართველად თვლიდა. ევლია ჩელები მეჰმედს აღწერდა, როგორც უფრო დახვეწილი თვისებებისა და მაღალი ინტელექტის მქონეს, ვიდრე თუნდაც მუსტაფა იყო. 1543 წელს მეჰმედმა მონაწილეობა კვლავ მიიღო უნგრეთის ლაშქრობაში და მამასთან ერთად მეთაურობდა ოსმალეთის არმიას ესტერგომის ალყის დროს. ამავე წელს, სანჯაყში დაბრუნების შემდეგ, მეჰმედი მოულოდნელად გარდაიცვალა. ერთი-ერთი ვერსიით იგი ყვავილმა იმსხვერპლა. ასევე, არსებობს ვერსია, რომ მეჰმედი მუსტაფას დედა, მაჰიდევრანმა მოაწამვლინა, რადგან სულეიმანი მის ტახტზე აყვანას აპირებდა. საყვარელი შვილის ხსოვნის პატივსაცემად სულეიმანმა ცნობილ არქიტექტორ სინანს სტამბოლში ააშენებინა შეჰზადეს მეჩეთი. მეჩეთი 1543-1548 წლებში შენდებოდა. მეჰმედის სიკვდილამდე ცოტა ხნით ადრე დაიბადა მისი შვილი ჰუმაშაჰი, რომელიც 5-ჯერ გათხოვდა და შეეძინა 6 ბიჭი და 5 გოგო. გარდაიცვალა 52 წლის და დაკრძალულია მამის გვერდით შეჰზადეს მეჩეთში. შეჰზადე მეჰმედი საიტზე all-generals.ru
ჩიტრე

ჩიტრე (ესპ. Chitré) — ქალაქი პანამაში, ერერას პროვინციაში. მდებარეობს პანამის ყურიდან 7 კილომეტრის დაშორებით, ასუეროს ნახევარკუნძულზე. სახელი „ჩიტრე“ მომდინარეობს ადგილობრივი ტომი ჩიტრასგან. 2010 წლის მონაცემებით მოსახლეობა 50 684 ადამიანს შეადგენდა. ჩიტრე დაარსდა 1848 წლის 19 ოქტომბერს. როდესაც 1915 წელს ერერას პროვინცია შეიქმნა, ჩიტრე მისი დედაქალაქი გახდა. 1941 წელს, არნულფო არიასის პრეზიდენტობის დროს ერერას პროვინცია ლოს-სანტოსის პროვინციას შეუერთდა და ჩიტრე მათი საერთო დედაქალაქი გახდა. რიკარდო ადოლფო დე ლა გუარდიას პრეზიდენტობის დროს პროვინციები კვლავ გაიყო და ჩიტრე ისევ ერერას პროვინციის დედაქალაქად დარჩა. 1948 წლის 19 ოქტომბერს ჩიტრეში დიდი ზარ-ზეიმით აღნიშნეს დაარსების ასი წლისთავი. პანამის ქალაქების სია Museo Fabio Rodríguez Rios დაარქივებული 2014-11-02 საიტზე Wayback Machine. La Prensa, Panama Recordando a ‘El Maicero’ დაარქივებული 2007-10-15 საიტზე Wayback Machine. Historia del Distrito de Chitré დაარქივებული 2008-03-17 საიტზე Wayback Machine. [1] ↑ http://www.contraloria.gob.pa/dec/Aplicaciones/POBLACION_VIVIENDA/lug_poblados01/HERRERA01.htm
არაიხანი

არაიხანი (ესპ. Arraiján) — ქალაქი პანამაში, პანამის პროვინციაში; თავისივე სახელწოდების რაიონის ადმინისტრაციული ცენტრი. მდებარეობს პანამერიკულ გზატკეცილზე. 2010 წლის მონაცემებით მოსახლეობა 41 041 ადამიანს შეადგენს. პანამის ქალაქების სია World Gazeteer: Panama[მკვდარი ბმული] – World-Gazetteer.com
თორღვა ძაგანი

თორღვა ძაგანი — ლეგენდარული ხევსური გმირი სოფელ მუცოდან. მისი საგმირო საქმეები ასახულია ქართულ ფოლკლორში. გადმოცემით თორღვა ალექსანდრე ბატონიშვილის უკანონო ძე იყო, ბეჭებზე ჯვრის, მზისა და მთვარის გამოსახულება ჰქონდა. ხალხური ლექსის თანახმად, შვიდ წელს ნაავადარი თორღვა ფშაველი ჩოთას მჭვარტლიანმა ისარმა განგმირა. დ. გოგოჭურის (1977) აზრით, თორღვას ბაგრატიონობა ხალხური წარმოსახვის შედეგია და ის სინამდვილეში XIII საუკუნის მოღვაწის თორღვა პანკელის შვილი და ძაგანისძეთა სახლის წარმომადგენელი იყო. ამირან არაბული. ბაგრატიონთა საგვარეულოს „ღვთისნებითობის“თეორია და ხალხური სიტყვიერება[მკვდარი ბმული]. ლიტერატურული ძიებანი 2002 №23 (ნაწილიII).
არაიხანის რაიონი

არაიხანის რაიონი (ესპ. Distrito de Arraiján) — რაიონი პანამაში, პანამის პროვინციაში. მდებარეობს პანამის არხის ჩრდილოეთით (ტექნიკურად დასავლეთით) და ესაზღვრება დედაქალაქ პანამას. 2010 წლის მონაცემებით მოსახლეობა 220 779 ადამიანს შეადგენს, საიდანაც უდიდესი ნაწილი ქალაქ პანამაში მომუშავე ადამიანია. რაიონის საერთო ფართობი 170 კმ²-ია, ადმინისტრაციული ცენტრია ქალაქი არაიხანი. პანამის ქალაქების სია ↑ 1.0 1.1 Districts of Panama. Statoids. ციტირების თარიღი: April 12, 2009.
ანჟი მაჰაჩყალა (საფეხბურთო კლუბი)

ანჟი მაჰაჩყალა (რუს. ФК "Анжи" Махачкала) — რუსული კლუბი, რომელიც ჩამოყალიბდა ქალაქ მაჰაჩყალაში, დაღესტნის დედაქალაქში. ასპარეზობს რუსეთის პრემიერ-ლიგაში. საშინაო მატჩებს ატარებს ანჟი არენაზე. 2011 წლის 18 იანვარს გუნდი შეიძინა მილიარდელმა სულეიმან კერიმოვმა. აქედან მოყოლებული გუნდს აქვს საკმარისი თანხები ტრანსფერებისთვის, როგორც ეს იყო სამუელ ეტო’ოს ტრანსფერი. რუსეთის პირველი დივიზიონი: გამარჯვებული (2): 1999, 2009 რუსეთის თასი: ფინალისტი (2): 2001, 2013 1R: პირველი ეტაპი, 2Q: მეორე საკვალიფიკაციო ეტაპი, 3Q: მესამე საკვალიფიკაციო ეტაპი, PO: ფლეი-ოფი შენიშვნა 1 მხოლოდ 1 თამაში იქნა ჩატარებული, ნეიტრალურ სტადიონზე ვარშავაში, პოლონეთი,რუსეთში არარსებული უსაფრთხოების გამო. 2013 წლის 23 სექტემბრისთვის. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ვლადიმერ პეტროვი (1993) აჰმედ ალასკაროვი (1994) ალექსანდრ მარკაროვი (შემცვლელი) (1995) ედუარდ მალოფეიევი (1996–98) ალექსანდრ რეშეტნიაკი (შემცვლელი) (1998) პეტრე შუბინი (1998) გაჯი გაჯიევი (1999–2001) ალექსანდრ მარკაროვი (შემცვლელი) (2001) ლეონიდ ტკაჩენკო (2001–02) მირონ მარკევიჩი (ივლისი 2002 – ოქტომბერი 2002) ალექსანდრ პისკარიოვი (2003) ალექსანდრ რეშეტნიაკი (შემცვლელი) (2003) ალექსანდრ მარკაროვი (შემცვლელი) (2003) ევგენი კუზნეცოვი (2004) ალექსანდრ რეშეტნიაკი (შემცვლელი) (2004) დიმიტრი გალიამინი (2004–06) ალექსანდრ მარკაროვი (2006) ომარ თეთრაძე (იანვარი 2007 – მარტი 2010) არსენ აკაიევი (შემცვლელი) (2010) გაჯი გაჯიევი (აპრილი 2010 – სექტემბერი 2011) ანდრეი გორდეიევი (შემცვლელი) (სექტემბერი 2011 – დეკემბერი 2011) იური კრასნოჟანი (დეკემბერი 2011 – თებერვალი 2012) გუუს ჰიდინკი (თებერვალი 2012 – ივლისი 2013) რენე მეულენსტინი (შემცვლელი) (ივლისი 2013) გაჯი გაჯიევი (აგვისტო 2013 – ) ოფიციალური საიტი დაარქივებული 2021-02-28 საიტზე Wayback Machine. ფანების საიტი (რუსული) ფან-კლუბის საიტი
მსტისლავ დობუჟინსკი

მსტისლავ დობუჟინსკი (რუს. Мстислав Добужинский, დ. 2/14 აგვისტო, 1875, ნოვგოროდი — 20 ნოემბერი, 1957, ნიუ-იორკი) — რუსი მხატვარი, ქალაქის პეიზაჟების ოსტატი, შემოქმედებითი გაერთიანება ხელოვნების სამყარო-ს წევრი, სამხატვრო კრიტიკოსი და მემუარისტი. მსტისლავის დაბადების შემდეგ მისი მშობლები გაშორდნენ. მას მამამისი ზრდიდა, გიმნაზია ვილნში დაამთავრა. შემდგომში სწავლობდა სანქტ-პეტერბურგის მხატვართა საზოგადოების საიმპერატორო სკოლაში (1885—1887), ასევე ანტონ უჟბესა და შიმონ ხოლოშის სკოლებში (მიუნხენი, 1899—1901). გამოფენებში მონაწილეობას 1902 წლიდან იღებდა. სხვადასხვა დროს იყო სახელმწიფო თეატრების, სამხატვრო აკადემიებისა თუ გაერთიანებების აქტიური წევრი. 1939 წლიდან ცხოვრობდა აშშ-ში. გარდაიცვალა 1957 წლის 20 ნოემბერს, ნიუ-იორკში. მსტისლავ დობუჟინსკის ბიოგრაფია და შემოქმედება დაარქივებული 2011-10-21 საიტზე Wayback Machine. ბიოგრაფია და ტექსტები დაარქივებული 2005-11-08 საიტზე Wayback Machine.
ანჟი არენა

ანჟი-არენა — სპორტული სტადიონი დაღესტანში, რუსეთი. ძირითადად გამოიყენება საფეხბურთო მატჩებისათვის. არის მაჰაჩყალის ანჟის საშინაო მოედანი. იტევს 31,000 მაყურებელს.
სპენსერ ტრეისი

სპენსერ ტრეისი (ინგლ. Spencer Tracy; დ. 5 აპრილი, 1900 — გ. 10 ივნისი, 1967) — ამერიკელი მსახიობი, ჰოლივუდის ოქროს ხანის ვარსკვლავი. მიღებული აქვს ოსკარის რეკორდული 9 ნომინაცია. ვიკისაწყობში არის გვერდი თემაზე: სპენსერ ტრეისი Spencer Tracy კინოფილმების ინტერნეტ-მონაცემთა ბაზაში Spencer Tracy TCM-ის კინოფილმების მონაცემთა ბაზაში სპენსერ ტრეისი — Find a Grave-ზე Profile დაარქივებული 2009-05-02 საიტზე Wayback Machine. at Turner Classic Movies Spencer Tracy in the 1900 US Census დაარქივებული 2013-01-14 საიტზე Wayback Machine. , 1905 Wisconsin Census დაარქივებული 2013-01-14 საიტზე Wayback Machine. , 1910 US Census დაარქივებული 2013-01-14 საიტზე Wayback Machine. , Ohio Marriage Records, 1930 US Census დაარქივებული 2013-01-14 საიტზე Wayback Machine. , and Social Security Death Index დაარქივებული 2013-01-14 საიტზე Wayback Machine. .
კრესტოვსკის კუნძული (სანქტ-პეტერბურგი)

კრესტოვსკის კუნძული (რუს. Крестовский остров) — კუნძული სანქტ-პეტერბურგში, მდებარეობს ქალაქის დასავლეთ ნაწილში, პეტროგრადის რაიონის ტერიტორიაზე, მდინარე ნევის დელტაში. კუნძულის ფართობია 4,2 კმ²-ს შეადგენს. ერთ-ერთი ლეგენდის თანახმად, ჯერ კიდევ სანქტ-პეტერბურგის დაარსებამდე, კუნძულზე იდგა სამლოცველო, რომელსაც დიდი ჯვარი ჰქონდა. სწორედ ამიტომ დაერქვა კუნძულს კრესტოვსკი (ჯვაროვანი). მეორე ლეგენდის თანახმად, როდესაც ნატალია ალექსეევნას სახლი უნოძეს, მის ეზოში მშენებლებმა დიდი ჯვარი იპოვეს. ასევე, ერთ-ერთი ვერსიის თანახმად კუნძულს სახელი მისსავე ცენტრში მდებარე ჯვრისებრი ფორმის ტბის გამო დაერქვა. ჩრდილოეთიდან ესაზღვრება — საშუალო ნევკა, სამხრეთიდან — პატარა ნევკა, ჩრდილო-აღმოსავლეთიდან — კრესტოვკა. დასავლეთი მხარე გადის ფინეთის ყურეზე. Ленинград. Историко-географический атлас, М.: Главное управление геодезии и картографии при Совете министров СССР, 1981. Санкт-Петербург: Энциклопедия, М.: Российская политическая энциклопедия, 2006. ↑ Санкт-Петербург. Петроград. Ленинград. Энциклопедический справочник. — М.:научное издательство «Большая Российская Энциклопедия».1992 — с.295 ↑ Прогулки по Кировским островам в прошлом веке. დაარქივებულია ორიგინალიდან — 2019-12-28. ციტირების თარიღი: 2021-01-22.
მიხეილ გოგუაძე

მიხეილ გოგუაძე (დ. 29 ივნისი, 1988, ლანჩხუთი) — ქართველი ფეხბურთელი, ლანჩხუთის „გურიას“ ყოფილი მეკარე. მიხეილ გოდუაძე 2015 წლის 1 ოქტომბერს, ავტოკატასტროფის შედეგად გარდაიცვალა. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ ლანჩხუთის "გურიის" მეკარე ტრაგიკულად დაიღუპა, საინფორმაციო სააგენტო „http://www.sportall.ge/“[მკვდარი ბმული], 1 ოქტომბერი 2015
ტარიელ კუკულაძე

ტარიელ კუკულაძე (დ. 20 ნოემბერი, 1982) — ქართველი ფეხბურთელი, ამჟამად ლანჩხუთის „გურიას“ ნახევარმცველი და კაპიტანი. ტარიელ კუკულაძეს ადგილობრივი მაყურებლები მოიხსენიებენ, როგორც ტარასა. პროფილი Transfermarkt-ზე (ინგლისური) პროფილი Soccerway-ზე (ინგლისური)
ნიკოლოზ ჯიშკარიანი

ნიკოლოზ ჯიშკარიანი (დ. 4 ივნისი, 1990, თბილისი) — ქართველი ფეხბურთელი, ლანჩხუთის „გურიას“ მარცხენა ნახევარმცველი, ასევე შეუძლია დაცვის მარცხენა ფლანგზე თამაში. უმაღლესი ლიგა ჩემპიონი (1): 2007/2008 უმაღლესი ლიგა მეორე ადგილი (2): 2008/2009, 2012/2013 პირველი ლიგა ჩემპიონი (1): 2010/2011 საქართველოს თასის გამარჯვებული (2): 2008/2009, 2010/2011 საქართველოს სუპერთასის გამარჯვებული (1): 2008/2009 საქართველოს სუპერთასის ფინალისტი (3): 2009/2010, 2011/2012, 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase-ზე (ინგლისური)
არნო ჩუენსუ

არნო ჩუენსუ ან არნო ჩასემი (დ. 28 ოქტომბერი, 1991) — კამერუნელი ფეხბურთელი, ბათუმის „დინამოს“ მარჯვენა მცველი. ჩუენსუ ფოთის „კოლხეთისა“ და ბოლნისის „სიონის“ ყოფილი მცველის, ერიკ რომეო ჩასემის უმცროსი ძმაა. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ არნო ჩუენსუ ბათუმის "დინამოში" ითამაშებს დაარქივებული 2014-07-01 საიტზე Wayback Machine. ,საინფორმაციო სააგენტო „http://sportall.ge/“[მკვდარი ბმული], 24 ივნისი, 2014.
ალექსანდრე შენგელია

ალექსანდრე შენგელია (დ. 27 ივნისი, 1989) — ქართველი ფეხბურთელი, საფეხბურთო კლუბ „ზუგდიდის“ ნახევარმცველი. პროფილი Transfermarkt-ზე (ინგლისური) პროფილი Soccerway-ზე (ინგლისური)
ვალერი იობაშვილი

ვალერი იობაშვილი (დ. 3 დეკემბერი, 1988) — ქართველი ფეხბურთელი, თამაშობს მცველის პოზიციაზე. 2013-14 წლების სეზონის მეორე ნახევარში იცავდა მარტვილის „მერანის“ ღირსებას. ამჟამად თერჯოლის „საპოვნელას“ ფეხბურთელი. პროფილი Transfermarkt-ზე (ინგლისური) პროფილი Soccerway-ზე (ინგლისური)
Т-4

Т-4, პროექტი 100 ან სოტკა — რუსული წარმოების სადაზვერვო მაღალსიჩქარიანი ბომბდამშენი. ზოგჯერ იგი მოიხსენიებოდა როგორც სუ-100. თვითმფრინავის დიზაინზე მუშაობდნენ პაველ სუხოი და ნაუმ ჩერნიაკოვი. მართალია პირველმა მოდელმა "101-მა" ყველა ტესტი ჩააბარა და სხვადასხვა გაფრენებიც განახორციელა მაგრამ 1974 წლისთვის პროექტი დაიხურა. დღესდღეობით მხოლოდ ერთი მოდელი "101" გადარჩა, რომელიც მოსკოვთან ახლოს მონინოში საჰაერო ძალების მუზეუმში ინახება. მათი დასახელებები "101-დან" იწყებოდა და "106-ით" მთავრდებოდა. მხოლოდ ორი მათგანი "101" და "102" შეიქმნა, რა დროსაც "103" და "104" შექმნის პროცესში იყვნენ, "105" და "106" მოდელები კი მხოლოდ სქემების სახით არსებობდა. მხოლოდ "101" შეიქმნა სრულად და გაიარა ყველა ტესტი, ის 1974 წლამდე დაფრინავდა, ამის შემდეგ პროექტი დაიხურა, თვითმფრინავი კი ჩამოწერეს. რაც შეეხება დაუსრულებელ მოდელებს ისინი განადგურდა. ეკიპაჟი: 2 მფრინავი სიგრძე: 44.0 მეტრი ფრთების შლილი: 22.0 მეტრი სიმაღლე: 11.2 მეტრი ფრთების ფართობი: 295.7 მ² ცარიელის მასა: 55,600 კგ დატვირთულის მასა: 114,000 კგ მაქს. ასაფრენი მასა: 135,000 კგ ძრავა: 4 ცალი Kolesov RD-36-41 ტურბო ვენტილიატორული ძრავა მაქსიმალური სიჩქარე: 3.0 მახი (3,200 კმ/სთ; 1,987 მილი/სთ) საკრუიზო სიჩქარე: 2.8 მახი (3,000 კმ/სთ; 1,863 მილი/სთ) გადასატანი სპექტრი: 7,000 კმ T-4 T-4M T4MS ტუ-160 XB-70 Valkyrie Convair B-58 Hustler Rockwell B-1 Lancer Mirage IV Myasishchev M-50 Avro 730 პირველი დამოუკიდებელი ნამუშევარი - T-4 გადამზიდი თვითმფრინავების მკვლელი დაარქივებული 2013-09-29 საიტზე Wayback Machine. საჰაერო ძალების მუზეუმი დაარქივებული 2017-04-05 საიტზე Wayback Machine. T-4 («100») დაარქივებული 2013-05-31 საიტზე Wayback Machine. Sukhoi T-4 დაარქივებული 2013-06-04 საიტზე Wayback Machine.
ჩილიბრე

ჩილიბრე (ესპ. Chilibre) — ქალაქი პანამაში, პანამის პროვინციაში. 2008 წლის მონაცემებით მოსახლეობა 37 380 ადამიანს შეადგენდა. განვითარებულია კვებისა და საფეიქრო მრეწველობა. პანამის ქალაქების სია World Gazeteer: Panama[მკვდარი ბმული] – World-Gazetteer.com
კატივა

კატივა (ესპ. Cativá) — ქალაქი პანამაში, კოლონის პროვინციაში. 2008 წლის მონაცემებით მოსახლეობა 34 282 ადამიანს შეადგენს. პანამის ქალაქების სია World Gazeteer: Panama[მკვდარი ბმული] – World-Gazetteer.com
ნუევო-არაიხანი

ნუევო-არაიხანი (ესპ. Nuevo Arraiján) — ქალაქი პანამაში, პანამის პროვინციაში. 2008 წლის მონაცემებით მოსახლეობა 26 298 ადამიანს შეადგენს. პანამის ქალაქების სია World Gazetteer: Panama[მკვდარი ბმული] – World-Gazetteer.com
როი ხანი

როი საეტრე ხანტატატი, (ნორვ. Roy Sætre Khantatat) ცნობილი როგორც როი ხანი (დ. 12 მარტი, 1970, ელვერუმი, ნორვეგია) — ნორვეგიელი ვოკალისტი და კომპოზიტორი. ცნობილია როგორც ამერიკული სიმფონიურ პაუერ მეტალ ჯგუფ Kamelot-ის ყოფილი ვოკალისტი 1997 -დან 2011 წლამდე. კამელოტში მისვლამდე როი იყო ნორვეგიული პროგრესიულ მეტალ ჯგუფ Conception-ის ვოკალისტი. იგი გიტარისტ თომას იანგბლადთან ერთად ითვლება ერთ-ერთ მთავარ სიმღერების ავტორად, მისი კამელოტში მოღვაწეობის პერიოდში. Siége Perilous (1998) The Fourth Legacy (1999) Karma (2001) Epica (2003) The Black Halo (2005) Ghost Opera (2007) Poetry for the Poisoned (2010)
ჩანგუინოლა

ჩანგუინოლა (ესპ. Changuinola) — ქალაქი პანამაში, ბოკას-დელ-ტოროს პროვინციაში, ჩანგუინოლის რაიონის ადმინისტრაციული ცენტრი. 2010 წლის მონაცემებით მოსახლეობა 24 420 ადამიანს შეადგენდა. ეკონომიკის წამყვანი დარგებია ტურიზმი და სოფლის მეურნეობა. შემოგარენში მრავლადაა ბანანის პლანტაციები. ქალაქს ემსახურება პატარა საერთაშორისო აეროპორტი. ჩანგუინოლის კლიმატი ტროპიკულია. პანამის ქალაქების სია Portal de Changuinola დაარქივებული 2011-09-05 საიტზე Wayback Machine. Tropic river woods დაარქივებული 2004-04-02 საიტზე Wayback Machine. Weather Underground: Changuinola, Panama (not Costa Rica).
ალკალდე-დიასი

ალკალდე-დიასი (ესპ. Alcalde Díaz) — ქალაქი პანამაში, პანამის პროვინციაში. 2008 წლის მონაცემებით მოსახლეობა 21 951 ადამიანს შეადგენდა. განვითარებულია კვებისა და ქიმიური მრეწველობა. პანამის ქალაქების სია World Gazeteer: Panama[მკვდარი ბმული] – World-Gazetteer.com
კრილია სოვეტოვი სამარა (საფეხბურთო კლუბი)

კრილია სოვეტოვი სამარა (რუს. Профессиональный футбольный клуб "Крылья Советов" Самара) — რუსული კლუბი, რომელიც ჩამოყალიბდა ქალაქ სამარაში. ასპარეზობს რუსეთის პრემიერ-ლიგაში. საშინაო მატჩებს ატარებს სტადიონ მეტალურგზე. 2004 წელს რუსეთის პრემიერ-ლიგაში დაიკავა მესამე ადგილი. სახელი კრილია სოვეტოვი ნიშნავს საბჭოების ფრთებს. საბჭოთა თასი / რუსეთის თასი: ფინალისტი (3): 1953, 1964, 2004 საბჭოთა პირველი ლიგა / რუსეთის ნაციონალური საფეხბურთო ლიგა: 5 1945, 1956, 1961, 1975, 1978 პროგრესის თასი: 1 1976 2013 წლის 23 სექტემბრისთვის. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ოფიციალური საიტი დაარქივებული 2013-09-23 საიტზე Wayback Machine. (ინგლისური) ოფიციალური საიტი (რუსული)
ესტონეთის მაზრები

ესტონეთის ტერიტორია დაყოფილია 15 მაზრად (ესტ. maakond), რომლებიც თავის მხრივ იყოფა მუნიციპლიტეტების, ორ სახეობად ქალაქებად და თემებად. ამჟამად ესტონეთში 227 მუნიციპალიტეტია, რომელსაც მეთაურობს თემის უხუცესი (ესტ. vallavanem) ან ქალაქის მერი (ესტ. linnapea). ტალინი იყოფა შიდა ადმინისტრაციულ ერთეულებად – „ქალაქის ნაწილებად“, რომელსაც მეთაურობს ქალაქის ნაწილის უხუცესი (ესტ. linnaosavanem). XIII საუკუნეში ესტონეთი იყოფოდა 8 მაზრად: ვირუმაა, ლიანემაა, რივალა, საარემაა, საკალა, უგანდი, ჰარიუმაა და იარვამაა. სსრკ-ს შემადგენლობაში შეცვლის შემდეგ ესტონეთი 1947 წელს დაიყო რაიონებად, ხოლო 1952 წელს ოლქებად. სულ არსებობდა სამი ასეთი ოლქი. პიარნუს ოლქი ტალინის ოლქი ტარტუს ოლქი თუმცა ასეთი დაყოფა 1953 წელს გაუქმდა. 1987 წელს ესტონეთი იყოფოდა 15 რაიონად და 6 რესპუბლიკური დაქვემდებარების ქალაქად. ადმინისტრაციული დაყოფის ეს სისტემა შენარჩუნდა დამოუკიდებლობის მოპოვების შემდეგაც, თუმცა რაიონებს ეწოდათ მაზრები. ზოგიერთ მათგანს შეეცვალა სახელწოდება. რესპუბლიკური დაქვემდებარების ქალაქები, მათ შორის ტალინიც გაერთიანდა მაზრების შემადგენლობაში. ესტონეთის მუნიციპალიტეტები ↑ База данных о населении по полу, возрасту и административному статусу или типу населённного пункта(ინგლისური) ესტონეთის სტატისტიკური სამსახური(ინგლისური)
ვარკეთილი (მრავალმნიშვნელოვანი)

ვარკეთილი შეიძლება აღნიშნავდეს: ვარკეთილი — დასახლება თბილისში ვარკეთილი — მეტროსადგური თბილისში ვარკეთილი — საფეხბურთო კლუბი თბილისიდან